《登高》
宋代·陈绛

劝君莫辞满酌酒，瑶林琼木皆良友。
就中此会难暂忘，一年两良九月九。
茱萸含香又满头，黄菊飘英再盈手。
清欢未见玉山颓，高空任待金乌走。
落帽声名何足取，孟嘉一会登龙首。
梅仙耳热遗我诗，诗笔如椽胆如斗。

作者简介：宋兴化军莆田人，字伯华。真宗咸平二年进士。景德四年试贤良第一。历任右正言、司谏、起居舍人，以工部郎中知福州。后左迁藤州通判，卒。有文集。